section_heading: De Mysteriis Dom Sathanas; raspad sastava (1991. – 1994.)
paragraph_text: Deadovo je samoubojstvo toliko utjecalo na Necrobutchera da je napustio Mayhem, smanjivši tako broj članova sastava na dvojicu. Otada je sastav nakratko nastupao s Occultusom, koji se priključio sastavu kako bi snimio vokale i bas-gitaru na Mayhemovom debitantskom albumu, De Mysteriis Dom Sathanasu. Međutim, ta je postava bila kratkotrajna; napustio je sastav ubrzo nakon što mu je Euronymous zaprijetio smrću. U srpnju 1993., Deadu u čast, bio je objavljen koncertni album Live in Leipzig.